Kichwa: Mvulana wa miaka saba ang'olewa meno 526 yaliokuwa yamemea kinywani mwake India\nKwa kuzingatia jina la hapo juu la makala ya kuwaziwa, fikiria makala.\n
Mtoto huyo alikuwa amelazwa mwezi uliopita katika mji wa kusini wa Chennai kutokana na uvimbe na maumivu karibu na meno yake ya nyuma katika taya yake ya chini ya kulia. 

Kulingana na mtandao wa Zee News, wakati madaktari walipomfanyia ukaguzi katika kinywa chake waligundua kijifuko katika taya yake ya chini kilichojaa meno yasio ya kawaida. 

Kulingana na afisa mkuu wa maswala ya vinywa katika hospitali ya meno na Taasisi ya mafunzo ya Seveetha, huku upasuaji wa kutoa meno hayo ukifanyika mwezi uliopita , madaktari walihitaji muda ili kuchunguza kila jino kabla ya kuthibitisha matokeo yao.

"kijifuko hicho kilikuwa na uzito wa gramu 200, tulikitoa polepole''.

Mtandao huo unasema kwamba wazazi wake waligundua uvimbe huo wakati  alipokua na umri wa miaka mitatu .Lakini hawakujali sana kwa kuwa uvimbe huo haukuwa mkubwa. 

''Lakini baadaye wakati uvimbe huo ulipoanza kuongezeka ,wazazi hao walimleta mvulana huyo kwa hospitali yetu'', alisema Profesa P.Senthilnathan wa idara ya maswala ya vinywa  na upasuaji  siku ya Jumatano. 

Anasema picha iliopigwa kwa kutumia miyale ya X-ray ilibaini meno mengi yaliowafanya madaktari hao kumfanyia upasuaji unasema mtandao wa Zee News.

Ijapokuwa kulikuwa na vipande vidogovidogo, madaktari wanasema kuwa vilikuwa na ishara ya meno. Ilichukua takriban saa tano kwa madaktari hao kutoa meno hayo madogo kutoka katika kifuko hicho.

''Kijana huyo alirudi katika hali yake ya kawaida siku tatu baada ya upasuaji'' , alisema Pratibha Ramani Profesa na kiongozi wa idara ya vinywa katika hospitali hiyo.

Dr Pratibha Ramani, ambaye alihusika katika upasuaji huo aliambia gazeti la Times nchini India kwamba meno hayo yalikuwa na ukubwa tofauti uliotofautiana kati ya  milimita 0.1 hadi milimita. .

Kulingana na madaktari hao hicho ndicho kisa cha kwanza duniani  kwa mtu mmoja kupatikana na meno mengi madogo.

Kulingana na daktari Senthilnathan ugunduzi huo ulionyesha kwamba kuna umuhimu kufanyiwa ukaguzi wa kinywa wa mapema iwezekanavyo.

Alisema kwamba ijapokuwa hamasa ya magonjwa ya...